ΟΙ ΠΕΡΙ ΑΣΤΥΝΟΜΙΑΣ ΝΟΜΟΙ ΤΟΥ 2004 ΕΩΣ (ΑΡ.5) ΤΟΥ 2021

Κανονισμοί δυνάμει των άρθρων 13 και 39

|  |  |
| --- | --- |
| 73(Ι) του 200494(Ι) του 200528(Ι) του 200673(Ι) του 2006153(Ι) του 200693(Ι) του 200836(Ι) του 2010169(Ι) του 201152(Ι) του 2012115(Ι) του 20124(Ι) του 201384(Ι) του 201564(Ι) του 201699(Ι) του 2016114(Ι) του 20164(I) του 201866(Ι) του 201851(Ι) του 2019101(Ι) του 2019162(Ι) του 20194(Ι) του 202118(Ι) του 202142(Ι) του 2021146(Ι) του 2021198(I) του 2021. | Το Υπουργικό Συμβούλιο, ασκώντας τις εξουσίες που του παρέχονται δυνάμει των διατάξεων των άρθρων 13 και 39 του περί Αστυνομίας Νόμου, αφού έλαβε υπόψη τη γνώμη του Αρχηγού Αστυνομίας, εκδίδει τους ακόλουθους Κανονισμούς: |
|  |  |
| Συνοπτικός τίτλος.Επίσημη Εφημερίδα, Παράρτημα Τρίτο (Ι):8.4.200431.3.20045.4.200714.10.201627.10.201615.4.201923.7.201918.12.2020. | 1. Οι παρόντες Κανονισμοί θα αναφέρονται ως οι περί Ειδικών Αστυνομικών (Διαδικασία Διορισμού και Όροι Υπηρεσίας) (Τροποποιητικοί) Κανονισμοί του 2022 και θα διαβάζονται μαζί με τους περί Ειδικών Αστυνομικών (Διαδικασία Διορισμού και Όροι Υπηρεσίας) Κανονισμούς του 2004 έως 2020 (που στο εξής θα αναφέρονται ως «οι βασικοί κανονισμοί») και οι βασικοί κανονισμοί και οι παρόντες Κανονισμοί θα αναφέρονται μαζί ως οι περί Ειδικών Αστυνομικών (Διαδικασία Διορισμού και Όροι Υπηρεσίας) Κανονισμοί του 2004 έως 2022. |
|  |  |
|  |  |
| Τροποποίηση του Κανονισμού 5 των βασικών κανονισμών. | 2. Ο Κανονισμός 5 των βασικών κανονισμών τροποποιείται ως ακολούθως: |
|  |  |  |
|  | (α) | Με την αντικατάσταση στο τέλος της υποπαραγράφου (δ) της παραγράφου (1) αυτού του σημείου της άνω τελείας με το σημείο της άνω και κάτω τελείας και την προσθήκη, αμέσως μετά, της ακόλουθης νέας επιφύλαξης: |
|  |  |  |
|  |  |  «Νοείται ότι, οι πρόνοιες της παρούσας υποπαραγράφου δεν εφαρμόζονται για τους υποψηφίους που είναι υποψήφιοι για διορισμό στην Αστυνομία σε θέση ειδικού αστυνομικού, οι οποίοι ολοκλήρωσαν με επιτυχία τις εν λόγω ιατρικές εξετάσεις στο πλαίσιο άλλης διαδικασίας πρόσληψής τους στην Αστυνομία, νοουμένου ότι οι εν λόγω εξετάσεις διενεργήθηκαν σε ημερομηνία εξέτασης όχι προγενέστερη των δώδεκα (12) μηνών∙»∙ |
|  |  |  |
|  | (β) | με την αντικατάσταση στο τέλος της υποπαραγράφου (ιγ) της παραγράφου (1) αυτού του σημείου της τελείας με το σημείο της άνω και κάτω τελείας και την προσθήκη, αμέσως μετά, των ακόλουθων νέων επιφυλάξεων:  |
|  |  |  |
|  |  |  «Νοείται ότι, η Επιτροπή δύναται, τηρουμένων των διατάξεων της παραγράφου (4), να αναθέτει την ετοιμασία και βαθμολόγηση των ψυχομετρικών εξετάσεων σε άλλο κατάλληλο προς τούτο πρόσωπο ιδιωτικού ή δημοσίου δικαίου και, στην περίπτωση αυτή, εποπτεύει τη διεξαγωγή της διαδικασίας που έχει ανατεθεί και καταρτίζει κατάλογο επιτυχόντων ο οποίος αναρτάται δημόσια στην επίσημη ιστοσελίδα της Αστυνομίας στο διαδίκτυο: |
|  |  |  |
| 73(Ι) του 2016 205(Ι) του 2020. |  |  Νοείται περαιτέρω ότι, για την ανάθεση από την Επιτροπή της ετοιμασίας και βαθμολόγησης των ψυχομετρικών εξετάσεων σε πρόσωπο ιδιωτικού δικαίου ακολουθούνται οι προβλεπόμενες στον περί της Ρύθμισης των Διαδικασιών Σύναψης Δημοσίων Συμβάσεων και για Συναφή Θέματα Νόμου διαδικασίες.». |
|  |  |  |
|  | (γ) | με την αντικατάσταση της παραγράφου (4) αυτού, με την ακόλουθη παράγραφο: |
|  |  |  |
|  |  | «(4) (α) | Οι αναφερόμενες στην υποπαράγραφο (ιγ) της παραγράφου (1) ψυχομετρικές εξετάσεις, διεξάγονται μετά τις γραπτές εξετάσεις που αναφέρονται στην υποπαράγραφο (στ) της παραγράφου (1) και η επιτυχία σε αυτές αποτελεί προϋπόθεση για τη συμμετοχή των υποψηφίων στις υπόλοιπες εξετάσεις στις οποίες απαιτείται να υποβληθούν οι υποψήφιοι για πρόσληψή τους στην Αστυνομία, σύμφωνα με τους παρόντες Κανονισμούς.  |
|  |  |  |  |
|  |  |  (β) | Ο τύπος των ψυχομετρικών εργαλείων που χρησιμοποιούνται για τη διενέργεια των ψυχομετρικών εξετάσεων, ο τρόπος διεξαγωγής τους, καθώς και τα αποδεκτά όρια βαθμολογίας καθορίζονται από την αναφερόμενη στην υποπαράγραφο (ιγ) της παραγράφου (1) Επιτροπή και γνωστοποιούνται κατά την προκήρυξη των θέσεων.». και |
|  |  |  |
|  | (δ) | με την προσθήκη, αμέσως μετά την παράγραφο (4) αυτού, της ακόλουθης νέας παραγράφου: |
|  |  |  |
|  |  | «(5) | Το αναφερόμενο στην υποπαράγραφο (ιβ) της παραγράφου (1) προσόν, θα διαπιστώνεται μετά από εξέταση που θα διενεργείται από την αναφερόμενη στην υποπαράγραφο (ια) της παραγράφου (1) Επιτροπή.». |
|  |  |  |
| Τροποποίηση του Κανονισμού 6 των βασικών κανονισμών. | 3. Ο Κανονισμός 6 των βασικών κανονισμών τροποποιείται ως ακολούθως:  |
|  |  |  |
|  | (α) | Με την προσθήκη, αμέσως μετά την υποπαράγραφο (στ) της παραγράφου (2) αυτού, της ακόλουθης νέας υποπαραγράφου: |
|  |  |  |  |
|  |  | «(ζ) | Καθορισμός της σειράς διεξαγωγής των υπόλοιπων εξετάσεων, στις οποίες οι επιτυχόντες στην γραπτή εξέταση και στις ψυχομετρικές εξετάσεις απαιτείται να υποβληθούν για πρόσληψή τους στην Αστυνομία, σύμφωνα με τις πρόνοιες των παρόντων Κανονισμών.».  και |
|  |  |  |
|  | (β) | με την προσθήκη, αμέσως μετά την παράγραφο (3) αυτού, της ακόλουθης νέας παραγράφου: |
|  |  |  |
|  |  | «(4) | Τηρουμένων των προνοιών των Κανονισμών, το Συμβούλιο Προσλήψεων και οι αναφερόμενες στις υποπαραγράφους (ια) και (ιγ) της παραγράφου (1) του Κανονισμού 5 Επιτροπές, δύνανται να απευθύνονται στον Αρχηγό για την επίλυση κάθε ζητήματος που ανακύπτει κατά την άσκηση των δυνάμει των προνοιών των παρόντων Κανονισμών αρμοδιοτήτων τους και, στην περίπτωση αυτή, ο Αρχηγός παρέχει κάθε δυνατή βοήθεια για την επίλυση των ζητημάτων αυτών και για την ολοκλήρωση το συντομότερο δυνατόν του έργου του Συμβουλίου και των Επιτροπών αυτών.». |
|  |  |  |
| Τροποποίηση του Κανονισμού 8 των βασικών κανονισμών. | 4. Ο Κανονισμός 8 των βασικών κανονισμών τροποποιείται με την προσθήκη, αμέσως μετά την παράγραφο (4) αυτού, της ακόλουθης νέας παραγράφου: |
|  |  «(5) | Κανένας δεν διορίζεται στην Αστυνομία, εκτός εάν υποβληθεί σε έλεγχο νάρκοτεστ με αρνητικό αποτέλεσμα, ο οποίος διενεργείται από το Γενικό Χημείο του Κράτους, μετά από λήψη αίματος ή τρίχας ή άλλου κατάλληλου μέσου: |
|  |  |  |
|  |  |  Νοείται ότι, κάθε υποψήφιος που περιλαμβάνεται στον Πίνακα Διοριστέων υποβάλλεται στον πιο πάνω έλεγχο, κατά τον ουσιώδη χρόνο πριν να του προσφερθεί διορισμός, και, σε περίπτωση άρνησής του να παράσχει για έλεγχο το ενδεδειγμένο σε είδος και σε ποσότητα δείγμα, η αίτησή του για διορισμό απορρίπτεται και το όνομα του υποψηφίου διαγράφεται από τον Πίνακα Διοριστέων, ανεξάρτητα εάν κατέχει τα προσόντα και ικανοποιεί όλες τις άλλες προϋποθέσεις που προβλέπονται στον περί Αστυνομίας Νόμο και τους παρόντες Κανονισμούς.». |

Αρ. Φακ.: 23.03.058.086-2021

ΣΓ/ΜΑΧ